gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8326, del 27-06-2018 (2018/5985)

Notificació de la sentència dictada en el procediment de divorci contenciós número 39/2017.
-------------------------------------------------------------------------------------------

### Dades del document

Número de DOGV
:   8326

Data del DOGV
:   27-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5985


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 39/2017. [2018/5985]  
Vicenta María Casañ Arándiga, secretària judicial del Jutjat de Primera Instància número 8 de València, faig saber, que en el procediment de família, divorci contenciós número 39/2017, s'ha dictat la resolució que, literalment, és :  
  
«Dispositiva  
Estime la demanda sobre dissolució per divorci del matrimoni promoguda per Alejandra Sofia Troccoli Turconi, i en la seua representació per la procuradora Gabriela Collado Rodríguez i assistida de la lletrada Clara Marcos San Francisco de Borja, contra Juan Eduardo Fontes Rosano, declarat en rebel·lia processal, i declare dissolt, per causa de divorci, el matrimoni contret pels referits cònjuges, del qual no ha existit descendència, amb tots els efectes legals.  
  
Es decreta la dissolució del règim econòmic matrimonial.  
Tot això, sense fer una especial condemna a costes d'aquest procediment.  
I una vegada siga ferma aquesta resolució, remeteu-ne una testimoniança al Registre civil on conste inscrit el matrimoni dels litigants.  
Així, aquesta és la meua sentència, de conformitat amb el que disposen els articles 265 i 266 de la Llei orgànica del poder judicial, cal anotar en el llibre corresponent la qual s'afegirà a les actuacions originals, i es notificarà a les parts, i se'ls fa saber que en contra es podrà interposar en aquest Jutjat un recurs d??apel·lació, dins dels 20 dies següents a la seua notificació prèvia constitució d'un dipòsit de 50 euros en el compte de dipòsits i consignacions d'aquest jutjat en l'entitat Banco Santander, SA (disposició addicional 15a de la Llei orgànica 1/2009).  
Cosa que pronuncie, mane i firme.»  
  
Publicació. Llegida i publicada l'anterior sentència pel jutge que la va dictar, de forma legal, i en el mateix dia de la seua data.  
Atés que es desconeix el domicili o residència actuals de la part demandada, per la Resolució de 10 d'octubre de 2017, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte per a portar a efecte la diligència de notificació.  
  
València, 10 d'octubre de 2017.- La lletrada de l'Administració de justícia: Vicenta María Casañ Arándiga.
Diari Oficial de la Generalitat Valenciana


Sumari del DOGV 8437, del 04-12-2018 (2018/11027)

Informació pública de l'esborrany de l'acord transaccional entre l'Ajuntament de Borriana i la mercantil Urbanización Golf Sant Gregori, SAU.
---------------------------------------------------------------------------------------------------------------------------------------------

### Dades del document

Número de DOGV
:   8437

Data del DOGV
:   04-12-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/11543


Data del document
:   26-11-2018

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública de l'esborrany de l'acord transaccional entre l'Ajuntament de Borriana i la mercantil Urbanización Golf Sant Gregori, SAU. [2018/11830]  
L'Alcaldia Presidència el 23 de novembre de 2018 ha adoptat Resolució 2018-4023 amb la següent part dispositiva:  
  
«Únic. Sotmetre a informació pública pel termini d'un mes l'esborrany d'acord transaccional a subscriure entre l'Ajuntament de Borriana i la mercantil Urbanización Golf Sant Gregori, SAU, a fi d'intentar la terminació convencional del recurs de reposició interposat per aquesta mercantil contra l'acord plenari d'11 de març de 2016, presentat per Urbanización Golf Sant Gregori, SAU (RE 8409).  
El document podrà consultar-se en la web municipal www.burriana.es a l'efecte que durant aquest termini, comptat des de l'endemà de la publicació de l'anunci en el Diari Oficial de la Generalitat Valenciana, es puguen presentar les al·legacions que es consideren oportunes».  
  
  
Borriana, 26 de novembre de 2018.- L'alcaldessa presidenta: María José Safont Melchor.
Diari Oficial de la Generalitat Valenciana


Sumari del DOGV 8347, del 26-07-2018 (2018/6871)

RESOLUCIÓ de 5 de juliol de 2018, del director general, per la qual es dóna publicitat a la relació de llocs de treball (RLT) del Circuit del Motor i Promoció Esportiva, SA, per a l'exercici 2018.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8347

Data del DOGV
:   26-07-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/6871


Data del document
:   05-07-2018

Organisme emissor
:   Circuit del Motor i Promoció Esportiva, SA

Tipus de document
:   Resolució

Correcció d'errades

 Descriptors 

:   * Circuit del Motor i Promoció Esportiva, SA
    * concurs administratiu

RESOLUCIÓ de 5 de juliol de 2018, del director general, per la qual es dóna publicitat a la relació de llocs de treball (RLT) del Circuit del Motor i Promoció Esportiva, SA, per a l'exercici 2018. [2018/6871]  
Atenent l'informe favorable de la Direcció General del Sector Públic, Model Econòmic i Patrimoni de la Generalitat Valenciana i la massa salarial autoritzada per la Direcció General de Pressupostos de la Generalitat Valenciana, es publica la relació de llocs de treball de Circuit del Motor i Promoció Esportiva, SA, per a l'exercici 2018, en la qual es defineix la denominació de cada lloc de treball, la retribució d'aquest, el lloc de realització, els requisits de formació i les funcions a desenvolupar.  
  
Cheste, 6 de juliol de 2018.- El director general: Gonzalo Gobert Teigeiro.
Diari Oficial de la Generalitat Valenciana


Sumari del DOGV 8325, del 26-06-2018 (2018/6194)

Informació pública del Projecte de modificació de la Llei 1/2017, d'1 de febrer, de la Generalitat, per la qual es crea l'Agència Valenciana de la Innovació.
-------------------------------------------------------------------------------------------------------------------------------------------------------------

### Dades del document

Número de DOGV
:   8325

Data del DOGV
:   26-06-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6194


Data del document
:   21-06-2018

Organisme emissor
:   Agència Valenciana de la Innovació

Tipus de document
:   Anunci

Descriptors 

:   * cooperació administrativa

Informació pública del Projecte de modificació de la Llei 1/2017, d'1 de febrer, de la Generalitat, per la qual es crea l'Agència Valenciana de la Innovació. [2018/6194]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
De conformitat amb el que estableix l'article 133 de la Llei 39/2015, d'1 d'octubre, del procediment administratiu comú de les administracions públiques, l'Agència Valenciana de la Innovació inicia un període d'informació pública amb caràcter urgent com a part del procés de tramitació de la modificació de la norma mencionada durant un termini de 7 dies, comptat a partir de l'endemà de la publicació del present anunci en el Diari Oficial de la Generalitat Valenciana.  
  
L'esborrany del projecte de norma podrà ser consultat en la web de Presidència de la Generalitat en l'apartat «Normativa en tramitació» (http://www.presidencia.gva.es/normativa-en-tramitacion) i en el portal de Transparència de la Generalitat (http://www.gvaoberta.gva.es).  
Les al·legacions, suggeriments o observacions podran ser dirigits, per a la seua consideració, a l'adreça de correu electrònic de la Secretaria General Tècnica de l'Agència Valenciana de la Innovació: zti.wum@jkt.ku.  
  
València, 21 de juny de 2018.- El vicepresident executiu de l'Agència Valenciana de la Innovació: Andrés García Reche.
Diari Oficial de la Generalitat Valenciana


Sumari del DOGV 8284, del 30-04-2018 (2018/3658)

Notificació de la sentència dictada en el judici verbal 569/2016.
-----------------------------------------------------------------

### Dades del document

Número de DOGV
:   8284

Data del DOGV
:   30-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3658


Organisme emissor
:   Jutjat de Primera Instància i Instrucció Número 2 d'Elda

Tipus de document
:   Edicte

Notificació de la sentència dictada en el judici verbal 569/2016. [2018/3658]  
Mónica Toribio López, lletrada de l'Administració de justícia del Jutjat de Primera Instància i Instrucció número 2 d'Elda, fa saber que en virtut d'allò que s'ha acordat en les actuacions de referència, s'ha acordat notificar la sentència dictada en actuacions a José Antonio Martínez Jiménez, en situació processal de rebel·lia, l'encapçalament i part dispositiva de la qual, és del tenor següent:  
  
«Sentència número 000074/2018  
Jutgessa que la dicta: Patricia Buendía Alpuente.  
Lloc: Elda (Alacant).  
Data: 6 d'abril de 2018.  
Part demandant: Zurich Insurance PLC i Carlos Gombao Osa.  
Advocada: Rosa Gómez Lara.  
Procurador: Emigdio Tormo Rodenas.  
Part demandada: José Antonio Martínez Jiménez i Comunitat de Propietaris carrer de Francisco de Quevedo, 48 d'Elda.  
Advocada: Belinda Pérez Tornero.  
Objecte del judici: altres verbals.  
Patricia Buendía Alpuente, jutgessa del Jutjat de Primera Instància i Instrucció número 2 d'Elda, he vist aquestes actuacions de judici verbal 569/2016, sobre reclamació d'una quantitat, seguides a instàncies de Carlos Gombao Osa i l'entitat Zurich Insurance PLC, representats pel procurador dels tribunals senyor Tormo Rodenas, amb assistència lletrada a càrrec de la senyora Gómez Lara contra José Antonio Martínez Jiménez, declarat en situació de rebel·lia i contra la Comunitat de Propietaris de l'Edifici siti en el carrer Francisco de Quevedo número 48, d'Elda, assistits per la lletrada senyora Pérez Tornero, i resolc sobre la base dels següents:  
Dispositiva  
Estime parcialment la demanda formulada per Carlos Gombao Osa i Zurich Insurance PLC, contra José Antonio Martínez Jiménez i la Comunitat de Propietaris de l'edifici siti al carrer de Francisco de Quevedo número 48 d'Elda i declare que aquesta pertoca parcialment i, en conseqüència, absolc la Comunitat de Propietaris de l'edifici siti al carrer de Francisco de Quevedo número 48 d'Elda, de totes les peticions deduïdes en contra seua i condemne José Antonio Martínez Jiménez, que, ferma que siga aquesta resolució pague a la part actora o a qui legítimament represente la quantitat de 1.662,75 euros (1.362,75 euros a la Cia. Zuric i 300 euros al senyor Gombao Osa), més els interessos legals procedents.  
  
Tot això, sense expressa imposició a costes processals.  
Així, aquesta és la meua sentència, contra la qual no es pot interposar cap recurs, ja que és ferma, d'acord amb el que disposen els articles 455 de la Llei d'enjudiciament civil, que pronuncie, mane i firme.»  
  
  
Elda, 9 d'abril de 2018.- La lletrada de l'Administració de justícia: Mónica Toribio López.
Diari Oficial de la Generalitat Valenciana


Sumari del DOGV 8290, del 09-05-2018 (2018/4323)

Resolució de 17 d'abril de 2018, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a implantació de teixit ossi liofilitzat i/o desmineralitzat d'origen humà de la Clínica Odontológica Yanes-Verdú.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8290

Data del DOGV
:   09-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4323


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 17 d'abril de 2018, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a implantació de teixit ossi liofilitzat i/o desmineralitzat d'origen humà de la Clínica Odontológica Yanes-Verdú. [2018/4323]  
En aquesta Direcció General d'Investigació, Innovació, Tecnologia i Qualitat, s'instrueix l'expedient de l'autorització sanitària per a implantació de teixit ossi liofilitzat i/o desmineralitzat d'origen humà de la Clínica Odontológica Yanes-Verdú.  
Segons que preveu l'Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules, i en relació amb el que disposa el Decret 37/2017, de 10 de març, del Consell, que aprova el Reglament orgànic i funcional de la Conselleria de Sanitat Universal i Salut Pública, resolc:  
  
Sotmetre l'expedient esmentat a informació pública, per un termini de 20 dies, a fi que les persones interessades puguen examinar-lo i formular-hi les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al número 31 del carrer del Misser Mascó, on les persones interessades podran examinar-lo. Les al·legacions s'han de presentar per escrit en les dependències de la Conselleria de Sanitat Universal i Salut Pública o en qualsevol òrgan administratiu dels que estableix la Llei 39/2015, d'1 d'octubre, del procediment administratiu comú de les administracions públiques.  
  
València, 17 d'abril de 2018.- La directora general de Investigació, Innovació, Tecnologia i Qualitat: Ana María Ávila Peñalver.
Diari Oficial de la Generalitat Valenciana


Sumari del DOGV 8247, del 05-03-2018 (2018/2063)

Resolució del sotssecretari de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'amplia el termini de la licitació número CNMY18/0202/17. Servei per a la creació, el posicionament i el desenvolupament d'una marca per a potenciar els productes de qualitat diferenciada, agricultura ecològica i altres marques de qualitat relatives a la producció agroalimentària de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8247

Data del DOGV
:   05-03-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/2063


Data del document
:   21-02-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte de serveis

Resolució del sotssecretari de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'amplia el termini de la licitació número CNMY18/0202/17. Servei per a la creació, el posicionament i el desenvolupament d'una marca per a potenciar els productes de qualitat diferenciada, agricultura ecològica i altres marques de qualitat relatives a la producció agroalimentària de la Comunitat Valenciana. [2018/2063]  
  
  
Vist que el termini per a la presentació d'ofertes a la licitació del servei per a la creació, el posicionament i el desenvolupament d'una marca per a potenciar els productes de qualitat diferenciada, agricultura ecològica i altres marques de qualitat relatives a la producció agroalimentària de la Comunitat Valenciana, publicat en el DOGV de 15 de febrer 2018 (DOGV 8235) finalitza el pròxim dia 5 de març de 2018, festivitat local a la ciutat de Castelló de la Plana, i tenint en compte el que disposa l'article 30.5 de la Llei 39/2015, d'1 d'octubre, del procediment administratiu comú de les administracions públiques, s'estableix la data límit per a la presentació d'ofertes fins a les 14.00 hores del dia 7 de març de 2018; l'obertura del sobre B: el dia 20 de març de 2018, a la ciutat administrativa 9 d'Octubre, c/ de la Democràcia, 77, edifici B, a les 12.00 hores, en acte públic i l'obertura del sobre C: el dia 4 d'abril de 2018, al mateix lloc i hora.  
  
València, 21 de febrer de 2018.- La consellera d'Agricultura, Medi Ambient, Canvi Climàtic i Desenvolupament Rural, p. d. (R 27.07.15; DOGV 7582, 30.07.2015), el sotssecretari: José Moratal Sastre.
Diari Oficial de la Generalitat Valenciana


Sumari del DOGV 8282, del 26-04-2018 (2018/4091)

Extracte de la Resolució de 13 d'abril de 2018, del rector, per la qual es convoquen 40 beques d'ajuda a la matrícula per a cursar les activitats formatives promogudes per la Càtedra Consum UPV.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8282

Data del DOGV
:   26-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4091


Data del document
:   13-04-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 13 d'abril de 2018, del rector, per la qual es convoquen 40 beques d'ajuda a la matrícula per a cursar les activitats formatives promogudes per la Càtedra Consum UPV. [2018/4091]  
BDNS (identif.): 395475.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions (http://www.pap.minhap.gob.es/bdnstrans):  
  
Primer. Beneficiaris  
Podran participar: estudiants de grau i màster relacionats amb l'enginyeria, arquitectura, administració d'empreses, tecnologia d'aliments o de ciències socials o de la salut.  
  
Segon. Objecte  
L'objecte d'aquesta convocatòria són 40 beques d'ajuda a la matrícula a aquells alumnes preinscrits o matriculats en els cursos promoguts per la Càtedra Consum-UPV del curs 2017/2018  
  
Tercer. Bases reguladores  
Accessibles en la direcció http://www.upv.es/contenidos/CACONSUM/  
  
Quart. Quantia  
S'establixen 40 beques dotades amb un màxim de 150 € per beca  
  
Quint. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza 10 dies hàbils des de la seua publicació.  
  
València, 13 d'abril de 2018.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8361, del 14-08-2018 (2018/7602)

Notificació de la sentència dictada en el judici verbal número 1014/2017.
-------------------------------------------------------------------------

### Dades del document

Número de DOGV
:   8361

Data del DOGV
:   14-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7602


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el judici verbal número 1014/2017. [2018/7602]  
Procediment: judici verbal número 1014/2017.  
Demandant: Comunitat de propietaris de Dream Hills.  
Procurador: José Luis Vera Saura.  
Demandat: Xueying Qui, Xuefeng Qui i Xuemin Qui.  
  
Raquel Manuel Sánchez, lletrada de l'Administració de justícia del Jutjat de Primera Instància número 2 d'Orihuela, faig saber que en les actuacions de judici verbal seguides en aquest jutjat amb el número 1014/2017, a instàncies de la part actora, Comunitat de Propietaris Dream Hills, contra Xueying Qui, Xuefeng Qui i Xuemin Qui, s'ha dictat la Sentència número 191/2018, de data 18 de juliol de 2018.  
Es posa en el seu coneixement que té a la seua disposició, en la Secretaria d'aquest jutjat, una còpia de la resolució indicada i se li fa saber que en contra no es pot interposar cap recurs de conformitat amb l'article 455 de la Llei d'enjudiciament civil.  
I perquè servisca de notificació a Xuefeng Qui i Xuemin Qui, actualment en parador desconegut, s'expedeix aquest edicte per a la publicació corresponent en el Diari Oficial Generalitat Valenciana i per a la col·locar-lo al tauler d'anuncis d'aquest jutjat.  
  
Orihuela, 24 de juliol de 2018.- La lletrada de l'Administració de justícia: Raquel Manuel Sánchez.
Diari Oficial de la Generalitat Valenciana


Sumari del DOGV 8274, del 16-04-2018 (2018/3641)

ACORD de 6 d'abril de 2018, del Consell, d'autorització de l'expedient rescabalament 12/2018 per obligacions contretes amb Palma Tools, SL, en 2017.
----------------------------------------------------------------------------------------------------------------------------------------------------

### Dades del document

Número de DOGV
:   8274

Data del DOGV
:   16-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3641


Data del document
:   06-04-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 d'abril de 2018, del Consell, d'autorització de l'expedient rescabalament 12/2018 per obligacions contretes amb Palma Tools, SL, en 2017. [2018/3641]  
Per a complir els fins que té encomanats, i atendre les obligacions contretes en 2017, la Conselleria d'Hisenda i Model Econòmic ha tramitat diversos expedients de rescabalament.  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 6 d'abril de 2018,  
  
  
ACORDA  
  
Primer  
Autoritzar l'aprovació de l'expedient de rescabalament a favor de l'empresa Palma Tools, SL, amb nIF ESB82399882, pel servei de manteniment integral sobre el sistema d'informació i gestió Sigapunt durant el període que comprén des de l'11 de novembre de 2017 al 29 de desembre de 2017, per un import total de 2.934,84 - (IVA inclòs), amb càrrec al programa pressupostari 55.26.62.659.25.6, del pressupost de despeses de la Generalitat de l'exercici 2018.  
  
Segon  
Autoritzar la imputació al pressupost corrent de les obligacions contretes durant l'exercici 2017.  
  
València, 6 d'abril de 2018  
  
La consellera secretària,  
Mónica Oltra Jarque